open-index/open-wikipedia-markdown huggingface dataset:
Κάρολος Εμμανουήλ Δ΄ της Σαρδηνίας

Ο **Κάρολος Εμμανουήλ Δ΄** (*Carlo Emanuele IV di Savoia*, 24 Μαΐου 1751 - 6 Οκτωβρίου 1819) ήταν Βασιλιάς της Σαρδηνίας και Δούκας της Σαβοΐας (1796 - 1802), όταν και παραιτήθηκε υπέρ του αδελφού του, Βίκτωρα Εμμανουήλ Α΄.

Ο *Κάρολος Εμμανουήλ Φερδινάνδος Μαρία* γεννήθηκε στο Τορίνο στις 24 Μαΐου 1751 και ήταν ο μεγαλύτερος γιος του Βίκτωρα Αμεδαίου Γ΄ της Σαρδηνίας και της συζύγου του Μαρίας Αντωνίας των Βουρβόνων-Ισπανίας. Από τη γέννησή του μέχρι τη διαδοχή του στο θρόνο της Σαρδηνίας το 1796, ο Κάρολος Εμμανουήλ Δ΄ έφερε τον τίτλο *Πρίγκιπας του [[Πεδεμόντιο|Πεδεμοντίου]]*.

Το 1775 παντρεύτηκε την Μαρία Κλοτίλδη, κόρη του Λουδοβίκου Φερδινάνδου της Γαλλίας. Παρά το γεγονός ότι ο γάμος είχε σχεδιαστεί για πολιτικούς λόγους, ο Κάρολος Εμμανουήλ Δ΄ και η σύζυγός του έμειναν αφοσιωμένοι ο ένας στον άλλο. Οι προσπάθειές τους να αποκτήσουν παιδιά, όμως, ήταν ανεπιτυχείς.

Κατά τον θάνατο του πατέρα του (14 Οκτωβρίου 1796), ο Κάρολος Εμμανουήλ Δ΄ ανήλθε στο θρόνο ως Βασιλιάς της Σαρδηνίας. Εκείνη την περίοδο, η Σαρδηνία είχε αναγκαστεί να τηρεί την ταπεινωτική Συνθήκη των Παρισίων (1796) με τη Γαλλική Δημοκρατία. Την 6η Δεκεμβρίου 1798 γαλλικά στρατεύματα, υπό τον Μπαρτελεμί Ζουμπέρ, κατέλαβαν το Τορίνο και ανάγκασαν τον Κάρολο Εμμανουήλ να παραιτηθεί από όλα τα εδάφη του στην ηπειρωτική Ιταλία και να αποσυρθεί στο νησί της Σαρδηνίας. Η προσπάθειά του να ανακτήσει το Πεδεμόντιο, κατά την επόμενη χρονιά, είχε αρνητικό αποτέλεσμα.

Στις 7 Μαρτίου 1802 η σύζυγός του απεβίωσε και εκείνος, επηρεασμένος από αυτό το γεγονός, παραιτήθηκε από το θρόνο στις 4 Ιουνίου 1802 υπέρ του αδελφού του Βίκτωρα Εμμανουήλ Α΄. Ο Κάρολος-Εμμανουήλ Δ' μετέπειτα, διατήρησε τον τίτλο του βασιλιά και έζησε στη Ρώμη και στην κοντινή πόλη Φρασκάτι. Απεβίωσε στις 6 Οκτωβρίου 1819 στο Παλάτσο Κολόννα της Ρώμης και ενταφιάστηκε στο Ναό του Άγιο Ανδρέα του Κυρινάλιου.

## Πρόγονοι



## Παραπομπές


|-

Κατηγορία:Βασιλείς της Σαρδηνίας
Κατηγορία:Οίκος της Σαβοΐας
UTC−03:00

thumb|300x300px|UTC−03: Μπλε (Ιανουάριος), Πορτοκαλί (Ιούλιος), κίτρινο (όλο το χρόνο).Ανοιχτό μπλε UTC-3:00 είναι η ζώνη που αφαιρεί τρεις ώρες από τον Συγχρονισμένο Παγκόσμιο Χρόνο.

## Ως χειμερινή ώρα (Χειμώνας Βόρειου Ημισφαιρίου)

### Βόρεια Αμερική
* Γροιλανδία - Ώρα Δυτικής Γροιλανδίας
** το μεγαλύτερο μέρος του νησιού, δυτικές και βορειοδυτικές ακτές, Κααναάκ (εκτός από την αεροπορική βάση Θούλι)  - ακολουθεί τους ευρωπαικούς κανόνες θερινής ώρας
* Σαιν Πιερ και Μικελόν (Γαλλία) - ακολουθεί τους βορειοαμερικανικούς κανόνες θερινής ώρας, μερικές φορές ονομάζεται PMST, Χειμερινή ώρα Σαιν-Πιερ και Μικελόν

## Ως θερινή ώρα (Καλοκαίρι βόρειου ημισφαιρίου)

### Βόρεια Αμερική
* Γροιλανδία - Ώρα Ατλαντικού
** Αεροπορική Βάση Θούλι - ακολουθεί τους βορειοαμερικανικούς κανόνες θερινής ώρας
* Καναδάς - Ώρα Ατλαντικού
** Νέα Σκοτία, Νιου Μπράνσγουικ, Νήσος Πρίγκιπα Εδουάρδου εκτός από το Μαύρο Τικλ, και τα ανατολικότερα σημεία του Κεμπέκ
* Βερμούδες (Αγγλία)

## Ως σταθερή ώρα (όλο τον χρόνο)

### Νότια Αμερική
* Σουρινάμ
* Γαλλική Γουιάνα
* Βραζιλία - Βόρειες και Βορειοανατολικές επαρχίες
** Αλαγκόας, Αμαπά, Μπαία, Σεαρά, Μαρανιάο, Παρά, Παραίμπα, Περναμπούκο, Πιαουί, Ρίο Γκράντε ντο Νόρτε, Σεργκίπε, Τοκαντίνς
* Αργεντινή
* Χιλή
** ηπειρωτική
** Νήσοι Φώλκλαντ
* Ουρουγουάη

### Ανταρκτική
* Μερικές βάσεις στην Ανταρκτική και κοντινά νησιά.Δείτε επίσης: Ώρα στην Ανταρκτική

## 'Ώς χειμερινή ώρα (Χειμώνας νότιου ημισφαίριου)

### Νότια Αμερική
* Βραζιλία - Νότιες, Νοτιοανατολικές Πολιτείες
** Ομοσπονδιακή Περιφέρεια, Εσπιρίτο Σάντο, Γκοιάς, Mίνας Ζεράις, Παρανά, Ρίο ντε Τζανέιρο, Ρίο Γκράντε ντο Σουλ, Σάντα Καταρίνα και Σάο Πάολο

## Ως θερινή ώρα (καλοκαίρι Νότιου ημισφαίριου)

### Νότια Αμερική
* Βραζιλία - Νοτιοδυτικές πολιτείες
** Μάτο Γκρόσσο, Μάτο Γκρόσσο ντο Σουλ
* Παραγουάη

### Ανταρκτική
* Μερικές βάσεις στην Ανταρκτική Χερσόνησο και γύρω νησιά.Δείτε επίσης: Ώρα στην Ανταρκτική.

## Δείτε επίσης
* Ώρα στην Αργεντινή
* Ώρα στη Βραζιλία
* Ώρα στον Καναδά
* Ώρα στη Χιλή
* Ώρα στη Δανία
* Ώρα στην Ουρουγουάη

## Παραπομπές


Κατηγορία:Μετατοπίσεις UTC
New Bermuda

Το "**New Bermuda**" είναι το τρίτο στούντιο άλμπουμ των Deafheaven. Κυκλοφόρησε στις 2 Οκτωβρίου του 2015 από την ANTI-. Το άλμπουμ ηχογραφήθηκε ζωντανά τον Απρίλιο του 2015 με παραγωγό και μηχανικό τον Jack Shirley στο 25th Street Recording στο Όκλαντ της Καλιφόρνια και στο Atomic Garden Recording στο Πάλο Άλτο της Καλιφόρνια. Στο εξώφυλλο εμφανιζεται μια ελαιογραφία από την Allison Schulnik.

## Κομμάτια

## Συντελεστές
* George Clarke – φωνή
* Kerry McCoy – κιθάρα
* Daniel Tracy – ντραμς
* Stephen Clark – μπάσο
* Shiv Mehra – κιθάρα
* Jack Shirley – παραγωγός, μηχανικός, ηχογράφηση
* Allison Schulnik – εξώφυλλο
* Nick Steinhardt – σχέδιο

## Θέσεις στα τσαρτς
* Βέλγιο (Φλάνδρα) - 88
* ΗΠΑ - 63

## Παραπομπές


Κατηγορία:Άλμπουμ του 2015
Μάχη της Δρίστρας (1087)

Η **Μάχη της Δίστρας** έγινε το 1087 ανάμεσα στη Βυζαντινή Αυτοκρατορία και τους Πετσενέγους στην θρακική πόλη Δρίστρα στην σημερινή Βουλγαρία.

Οι Πετσενέγοι το 1086 πέρασαν εκ νέου τον Δούναβη και άρχισαν να λεηλατούν τα βυζαντινά εδάφη. Ο Αλέξιος Κομνηνός έστειλε εναντίον το 1086 τους στρατηγούς Πακουριανό και Βρανά οι οποίοι ηττήθηκαν και σκοτώθηκαν σε μάχη στη Βελιάτοβα, έτσι ο Αλέξιος αποφάσισε να τους αντιμετωπίσει ο ίδιος.

Τον Αύγουστο του 1087 ο βυζαντινός στρατός συνάντησε και αντιμετώπισε τους Πετσενέγους στη Δρίστρα. Εκτός τον ίδιο τον Αλέξιο, ηγέτης της μάχης ήταν και ο κουνιάδος του Μιχαήλ Δούκας, που παρευρέθηκε σχεδόν σε όλες τις εκστρατείες του στην Ευρώπη.

Για την μάχη ελάχιστα είναι γνωστά. Οι Βυζαντινοί έχασαν στο πεδίο της μάχης, αφήνοντας πίσω τους πολλούς αιχμαλώτους.

## Παραπομπές


## Πηγές
* Apostolos Ath Glavina, Hē epi Alexiou Komnēnou (1081-1118): peri hierōn skeuōn, keimeliōn kai hagiōn eikonōn epis (1081-1095), Kentron Vyzantinōn Ereunōn, 1972

Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Τζέιμς Λιούις Κραφτ

Ο **Τζέιμς Λιούις Κραφτ** (*James Lewis Kraft*, Στίβενσβιλ, Οντάριο, 11 Δεκεμβρίου 1874 - Σκόκι, Ιλινόις, 16 Φεβρουαρίου 1953) ήταν Καναδό - Αμερικανός επιχειρηματίας, ο οποίος ίδρυσε την ομώνυμη εταιρεία παραγωγής ειδών διατροφής.

## Πρώτα χρόνια
Ο Κραφτ γεννήθηκε στο Στίβενσβιλ της επαρχίας Οντάριο από Μεννονίτες γονείς, τη Μινέρβα-Άλις Τριπ (1848 - 1933 και τον αγρότη Τζορτζ Φράνκλιν Κραφτ (1842 - 1914). Ακολουθώντας τα Γερμανικά πρότυπα, ο Κραφτ 
μορφώθηκε εντός της περιοχής του Στίβενσβιλ και εργάστηκε πλησίον του εργοστασίου της **Φέργκιουσον Γενικές Επιχειρήσεις**
στο Φορτ Ίρι της επαρχίας Οντάριο μεταξύ των ετών 1901 και 1902. Το Φθινόπωρο του 1902 μετακόμισε στο Μπάφαλο
κι εκεί αναγκάστηκε να γίνει πωλητής τυριών(στη Σέφορντ Τσιζ Κόμπανυ) απ' τους συνεργάτες του.

## Παραπομπές


Κατηγορία:Καναδοί επιχειρηματίες
Κατηγορία:Αμερικανοί επιχειρηματίες
Thirteen Day Getaway

Το "**Thirteen Day Getaway**" είναι το δεύτερο και τελευταίο άλμπουμ των CIV. Κυκλοφόρησε στις 7 Απριλίου του 1998 από την Atlantic Records. Παραγωγοί ήταν οι Michael Barbiero, John Goodmanson και Steve Thompson. Το άλμπουμ είναι αφιερωμένο στον πανκ τραγουδιστή Raybeez που πέθανε στις 11 Σεπτεμβρίου του 1997 από πνευμονία.

## Κομμάτια
# "Secondhand Superstar" – 2:44
# "Big Girl" – 2:49
# "Itchycoo Park" – 2:21
# "Haven't Been Myself in a While" – 2:36
# "Everyday" – 3:08
# "Shout It" – 2:30
# "Owner's Manual" – :34
# "Something Special" – 2:38
# "Using Someone Else" – 2:17
# "It's Not Your Fault" – 2:22
# "Living Life" – 2:00
# "Ordinary" – 2:40
# "Little Men" – 3:31
# "What Happened to the Grunge?" (κρυφό κομμάτι) – 3:14

## Συντελεστές
* Michael Barbiero - παραγωγή, μίξινγκ
* Greg Calbi - mastering
* Anthony Civarelli - φωνή
* Charlie Garriga - κιθάρα, φωνητικά
* Arthur Smilios - μπάσο, φωνητικά
* Sammy Siegler - ντραμς
* John Goodmanson - παραγωγή, μηχανικός, μίξινγκ
* Steve Thompson - παραγωγή, μίξινγκ
* Mark Mitchell - βοηθός μίξινγκ
* Scott Gormley - βοηθός μηχανικός
* Brian Sperber - βοηθός μίξινγκ
* Eva Mueller - φωτογραφία
* Chip Verspyck - βοηθός μηχανικός
* Ian Love - μηχανικός

## Παραπομπές


Κατηγορία:Άλμπουμ του 1998
Βίκτωρ Εμμανουήλ Α΄ της Σαρδηνίας

Ο **Βίκτωρ Εμμανουήλ Α΄** (ιταλ. *Vittorio Emanuele di Savoia*, 24 Ιουλίου 1759 - 10 Ιανουαρίου 1824) του Οίκου της Σαβοΐας ήταν δούκας της Σαβοΐας και βασιλιάς της Σαρδηνίας (1802-1821). 

## Βιογραφία
Ήταν το έβδομο παιδί και ο τρίτος γιος του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδςης της Ισπανίας.

Κατά τη γέννησή του απέκτησε τον τίτλο του *[[Δούκας|δούκα]] της [[Αόστα]]*. Το 1802 ο αδελφός του, Κάρολος Εμμανουήλ Δ΄, παραιτήθηκε από το θρόνο της Σαρδηνίας, εξαιτίας του θανάτου της γυναίκας του. Αυτό οδήγησε στην ανάληψη του θρόνου από το Βίκτωρα Εμμανουήλ, στις 4 Ιουνίου 1802. Κυβέρνησε τη Σαρδηνία από το Κάλιαρι για τα επόμενα δώδεκα χρόνια, διάστημα κατά το οποίο ίδρυσε το Σώμα των Καραμπινιέρων, που εξακολουθεί να υπάρχει ακόμα και σήμερα στη Δημοκρατία της Ιταλίας.

Το 1814, έπειτα από το Συνέδριο της Βιέννης, η Σαρδηνία επανέκτησε τα χαμένα της εδάφη στην Ιταλική Χερσόνησο, με την προσθήκη μάλιστα και εκείνων της πρώην Δημοκρατίας της Γένοβας. Γενικώς, η διακυβέρνηση του Βίκτωρα Εμμανουήλ θεωρείται έντονα καταπιεστική και αυταρχική.

Μετά το ξέσπασμα μιας φιλελεύθερης επανάστασης το 1821, παραιτήθηκε υπέρ του αδελφού του, Καρόλου Φήλικα. Απεβίωσε στις 10 Ιανουαρίου 1824 σε ηλικία 64 ετών στο Κάστρο του Μονκαλιέρι και ενταφιάστηκε στη Βασιλική της Σουπέργκα.

## Οικογένεια
Στις 21 Απριλίου 1789 νυμφεύτηκε τη Μαρία Θηρεσία των Αψβούργων-Λωρραίνης, κόρη του Φερδινάνδου Καρόλου της Αυστρίας-Έστε, με την οποία απέκτησε επτά τέκνα:
* Μαρία Βεατρίκη (1792 - 1810), παντρεύτηκε το Φραγκίσκο Δ΄ της Μόντενα.
* *Μαρία Αδελαΐδα* Κλοτίλδη Ιαβερία Βορβονία (1794 - 1795).
* Κάρολος Εμμανουήλ (1796 - 1799), Κόμης του Βερτσέλλι, πέθανε από ευλογιά.
* κόρη (1800 - 1801).
* Μαρία Θηρεσία (1803 - 1879), παντρεύτηκε τον Κάρολο Β΄ της Πάρμα.
* Μαρία Άννα (1803 - 1814), παντρεύτηκε το Φερδινάνδο της Αυστρίας.
* Μαρία Χριστίνα (1812 - 1836), παντρεύτηκε το Φερδινάνδο Β΄ των Δύο Σικελιών.

## Πρόγονοι



## Παραπομπές



|-

Κατηγορία:Βασιλείς της Σαρδηνίας
Κατηγορία:Οίκος της Σαβοΐας
No No No (Beirut)

Το "**No No No**" είναι το τέταρτο άλμπουμ των Beirut. Κυκλοφόρησε στις 11 Σεπτεμβρίου του 2015 από την 4AD. Ο τραγουδιστής Zach Condon, πήρε έμπνευση για το άλμπουμ από τη νέα σύντροφό του και τις μέρες που πέρασε στην Τουρκία spending time in Turkey. Το πρώτο single, "No No No", κυκλοφόρησε την 1η Ιουνίου του 2015 και το "Gibraltar" ακολούθησε στις 18 Αυγούστου της ίδιας χρονιάς. Τα βίντεο κλιπ και των δυο κομματιών σκηνοθετήθηκαν από τον Brother Willis.

## Κομμάτια
Όλα τα κομμάτια γράφτηκαν από τον Zach Condon

## Συντελεστές
* Zach Condon - φωνή, πιάνο,  συνθεσάιζερ, τρομπέτα, όργανο, ηλεκτρικό πιάνο, mellotron, γιουκαλίλι, rhodes piano, τσελέστα, παραγωγός
* Nick Petree - κρουστά, ακουστική κιθάρα, ηλεκτρική κιθάρα, φωνητικά
* Paul Collins - μπάσο, ηλεκτρική κιθάρα, διπλό μπάσο, όργανο, φωνητικά
* Ben Lanz - τρομπόνι
* Kyle Resnick - τρομπέτα
* Clarice Jensen - τσέλο
* Perrin Cloutier - τύμπανα tom tom, ακορντεόν
* Ben Russell, Yuki Numata Resnick - βιολί

## Θέσεις στα τσάρτς
* Αυστραλία - 63
* Αυστρία - 12
* Βέλγιο (Φλάνδρα) - 8
* Βέλγιο (Βαλλωνία) - 17
* Ολλανδία  -  13
* Γαλλία - 24
* Γερμανία - 38
* Ιρλανδία - 62
* Νέα Ζηλανδία - 39
* Πορτογαλία - 28
* Ελβετία - 38
* Ηνωμένο Βασίλειο - 37
* ΗΠΑ - 46
## Παραπομπές


Κατηγορία:Άλμπουμ του 2015
Fading Frontier

Το "**Fading Frontier**" είναι το έβδομο άλμπουμ των Deerhunter. Κυκλοφόρησε στις 16 Οκτωβρίου του 2015 από την 4AD. Είναι το πρώτο άλμπουμ των Deerhunter μετά το αυτοκινητιστικό ατύχημα του τραγουδιστή Bradford Cox. Το εξώφυλλο είναι μια φωτογραφία του John Divola με το όνομα "Zuma". Το άλμπουμ ανακοινώθηκε στις 16 Αυγούστου του 2015 και μια μέρα αργότερα κυκλοφόρησε το τραγούδι "Snakeskin", με το τραγούδι "Breaker" να ακολουθεί στις 15 Σεπτεμβρίου.

## Κομμάτια
Όλα τα κομμάτια γράφτηκαν από τον Bradford Cox εκτός από το "Ad Astra" που γράφτηκε από τον Lockett Pundt

## Συντελεστές
* Bradford Cox - φωνή, κιθάρα, κρουστά, πλήκτρα, electronics, σχέδιο, layout, φωτογραφία
* Lockett Pundt - φωνή, κιθάρα, πλήκτρα
* Moses Archuleta - ντραμς, κρουστά, electronics
* Josh McKay - μπάσο, όργανο
* Tim Gane - ηλεκτρονικό αρπίχορδο
* James Cargill - συνθεσάιζερ
* Zumi Rosow - σαξόφωνο
* Deerhunter - παραγωγή, μίξινγκ
* Ben H. Allen - παραγωγή, μίξινγκ
* Jason Kingsland - ηχογράφηση
* Zach Pyles - βοηθός ηχογράφησης
* Josh Bush - βοηθός παραγωγής
* Ben Etter - βοηθός παραγωγής
* Patrick Feeley - βοηθός παραγωγής
* Spencer Vaughan - βοηθός παραγωγής
* Bob Ludwig - mastering
* Bob Jackson - βοηθός mastering
* Alex Wharton - vinyl cut
* Ryan Stang - βοηθός στους Deerhunter, φωτογραφία
* Alison Fielding - βοηθός layout
* Phil Laslett - βοηθός digital imaging
* Martin Pike - μάνατζμεντ

## Θέσεις στα τσάρτς
* Αυστραλία - 74
* Βέλγιο (Φλάνδρα) - 75
* Βέλγιο (Βαλλωνία) - 89
* Ολλανδία - 54
* Ιρλανδία - 45
* Ηνωμένο Βασίλειο - 53
* ΗΠΑ - 72
* *Billboard* Independent Albums - 10

## Παραπομπές


Κατηγορία:Άλμπουμ του 2015
Σιδηροδρομικός Σταθμός Καλού Νερού

Ο **Σιδηροδρομικός Σταθμός Καλού Νερού** είναι σιδηροδρομικός σταθμός στο Καλό Νερό Μεσσηνίας. Ο σταθμός άνοιξε το 1892 και έκλεισε για τα περισσότερα τρένα το 2010. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός για άλλα δρομολόγια.

## Yπηρεσίες

Καλό Νερό
Γκρεγκ Μονρό

Ο **Γκρεγκ Μονρό** είναι  Αμερικανός επαγγελματίας καλαθοσφαιριστής, ο οποίος αγωνίζεται στους Μιλγουόκι Μπακς. Γεννήθηκε στις 4 Ιουνίου του 1990 στο Χάρβει των Η.Π.Α.. Έχει ήδη αγωνιστεί από το 2010 έως το 2015 στην ομάδα των Ντιτρόιτ Πίστονς, ενώ στην κολεγιακή του καριέρα ονομάστηκε Big East Rookie of the Year.

## Κολεγιακή Σταδιοδρομία
Ο Μονρό παρακολούθησε το κολέγιο  Helen Cox . Την περίοδο 2007-2008 ονομάστηκε Mc Donald's All American και προβιβάστηκε στην πρώτη ομάδα με Μ.Ο. πόντων 21 και ριμπάουντ 14 ανα παιχνίδι. Ο Μονρό αναφέρεται ως Νο 1 πάουερ Φόργουορντ και Νο 8 παίκτης του έθνους το 2008.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί καλαθοσφαιριστές
Σιδηροδρομικός Σταθμός Αλφειού

Ο **Σιδηροδρομικός Σταθμός Αλφειού** είναι σιδηροδρομικός σταθμός κοντά στον Αλφειό της Ηλείας. Ο σταθμός άνοιξε το 1892 και έκλεισε για τα περισσότερα τρένα το 2010. Προς το παρόν, εξυπηρετείται από τα τοπικά τρένα προς το Κατάκολο και την Ολυμπία και άλλα εκδρομικά τρένα προς Καλαμάτα και Κυπαρισσία.

## Yπηρεσίες

Αλφειού
Μινόρου Χόντα

Ο **Μινόρου Χόντα** (, 26 Φεβρουαρίου 1913 &ndash; 26 Αυγούστου 1990) ήταν Ιάπωνας αστρονόμος. Γεννήθηκε στον Νομό Τοτόρι της Ιαπωνίας και πέθανε στο Κουρασασίκι.

Από το 1937 ο Χόντα εργάστηκε για λογαριασμό του Ισέι Γιαμαμότο στο «Αστεροσκοπείο του Ζωδιακού Φωτός» στη Χιροσίμα.

Ο Χόντα ανεκάλυψε συνολικά περισσότερους από 12 κομήτες, όλους μεταξύ των ετών 1940 και 1968. Από αυτούς, ίσως ο πλέον αξιοσημείωτος είναι ο περιοδικός κομήτης 45P/Honda-Mrkos-Pajdušáková. Ο Χόντα έγινε πολύ γνωστός στην Ιαπωνία για τις ανακαλύψεις του αυτές.

Ο Χόντα υπήρξε ο πρώτος που ανέφερε τον ορατό με γυμνό μάτι καινοφανή αστέρα (νόβα) V1500 Κύκνου (Καινοφανής του Κύκνου 1975), που έφθανε το τρίτο μέγεθος, στις 29 Αυγούστου 1975. Λίγο αργότερα, ο αστέρας έφθασε το δεύτερο μέγεθος και πολλές εκατοντάδες ανεξάρτητες ανακαλύψεις του έγιναν από άλλους. Ο Χόντα είχε ανακαλύψει και άλλους καινοφανείς, όπως τον Καινοφανή του Αετού στις 28 Ιανουαρίου 1982.

Ο αστεροειδής 3904 Χόντα ονομάσθηκε προς τιμή του, ο αστεροειδής 8485 Σατόρου από το όνομα της συζύγου του και ο αστεροειδής 11442 Σεϊτζίν-Σανσό από το όνομα του αστεροσκοπείου του.

## Παραπομπές


Κατηγορία:Ιάπωνες αστρονόμοι
Κατηγορία:Αστρονόμοι του 20ού αιώνα
Ευρώπη των Εθνών και της Ελευθερίας

Η **Ευρώπη των Εθνών και της Ελευθερίας** (Αγγλικά: Europe of Nations and Freedom, Γαλλικά: Europe des nations et des libertés) είναι μια πολιτική ομάδα του Ευρωπαϊκού Κοινοβουλίου που ιδρύθηκε στις 15 Ιουνίου 2015. Έχει 38 μέλη και είναι η μικρότερη ομάδα στην Ευρωβουλή.

## Ιδεολογία
Η πολιτική ομάδα αυτή αποτελείται από κόμματα της Δεξιάς και σημεία πολιτικής σύγκλισης των μελών της θεωρούνται ο Εθνικισμός, η αντίθεση στην Ευρωπαϊκή ενοποίηση και η αντίθεση στη μετανάστευση.

## Μέλη

## Παραπομπές


Κατηγορία:Πολιτικές ομάδες Ευρωπαϊκού Κοινοβουλίου
Κατηγορία:Εθνικισμός
Κατηγορία:Ακροδεξιά
Σιδηροδρομικός Σταθμός Βιομηχανικής Περιοχής Καλαμάτας

Ο **Σιδηροδρομικός Σταθμός Βιομηχανικής Περιοχής Καλαμάτας** είναι σιδηροδρομικός σταθμός στη Βιομηχανική Περιοχή Καλαμάτας. Ο σταθμός άνοιξε το 2011 και έκλεισε για τα περισσότερα τρένα το 2016]. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός σε άλλα δρομολόγια.

Βιομηχανική Περιοχή Καλαμάτας
Βιομηχανική Περιοχή Καλαμάτας
Βιομηχανική Περιοχή Καλαμάτας
Σιδηροδρομικός Σταθμός Κρατικού Αερολιμένα Καλαμάτας

Ο **Σιδηροδρομικός Σταθμός Κρατικού Αερολιμένα Καλαμάτας** είναι ένας σιδηροδρομικός σταθμός στον Κρατικό Αερολιμένας Καλαμάτας «Καπετάν Βασ. Κωνσταντακόπουλος». Ο σταθμός άνοιξε το 2011 και έκλεισε για τα περισσότερα τρένα το 2016. Προς το παρόν, εξυπηρετείται από τρένα εκδρομικής λειτουργίας, ενώ παραμένει ανενεργός για άλλα δρομολόγια.

Κρατικός Αερολιμένας Καλαμάτας
Καλαμάτα
Κρατικός Αερολιμένας Καλαμάτας
Κρατικός Αερολιμένας Καλαμάτας
Σιδηροδρομικός Σταθμός Μεσσήνης

Ο **Σιδηροδρομικός Σταθμός Μεσσήνης** είναι σιδηροδρομικός σταθμός στην Μεσσήνη. Ο σταθμός άνοιξε το 1892 και έκλεισε για τα περισσότερα τρένα το 2011. Προς το παρόν, εξυπηρετείται από τρένα εκδρομικής λειτουργίας ή τρένα ειδικών περιπτώσεων, ενώ παραμένει ανενεργός για άλλα δρομολόγια. Το καλοκαίρι του 2013 λειτούργησε για τα εκδρομικά δρομολόγια Καλαμάτα - Μεσσήνη και από τότε δεν έχει ξαναχρησιμοποιηθεί. Ο σταθμός επίσης έχει μία καφετέρια.

## Yπηρεσίες

Μεσσήνη
Μεσσήνη
Μεσσήνη
Γιόχαν Γιάκομπς

μικρογραφία|Ο τάφος του Γιόχαν Γιάκομπς
Ο **Γιόχαν Γιάκομπς** (Johann Jacobs, Μπρόγκφελντ 20 Μαΐου 1869 - Βρέμη 21 Φεβρουαρίου 1958) ήταν Γερμανός επιχειρηματίας, ο οποίος ίδρυσε την ομώνυμη εταιρεία παραγωγής καφέδων.

## Πρώτα χρόνια
Ο Γιάκομπς γεννήθηκε στο Μπρόγκφελντ. Το 1895 ίδρυσε την ομώνυμη εταιρεία παραγωγής καφέδων φίλτρου, η οποία το 1990 εντάχθηκε στον όμιλο εταιρειών **Kraft Foods Α. Ε.**. Εκείνη την εποχή έγινε γνωστός και στην Ελλάδα ο καφές φίλτρου, γιατί καμία εταιρεία καφέ απ' αυτές οι οποίες έχουν την έδρα τους στη χώρα δεν παρήγαγε αυτό το είδος καφέ.  Στις 29 Απριλίου του έτους 2013, η Κραφτ Τρόφιμα Α. Ε. μετονομάστηκε σε Μοντελέζ Ιντερνάσιοναλ και το τμήμα της εταιρείας στην Ελλάδα σε Μοντελέζ Ελλάς. Το 1947 τα ηνία της εταιρείας Γιάκομπς πέρασαν στο γιο του Κλάους Γιόχαν Γιάκομπς. Ο Γιάκομπς πέθανε στη Βρέμη στις 21 Φεβρουαρίου του 1958 σε ηλικία 88 ετών από εγκεφαλικό επεισόδιο.

Κατηγορία:Γερμανοί επιχειρηματίες
Θανάσης Σκουλάς

Ο **Αθανάσιος Σκουλάς** (1931 - 10 Δεκεμβρίου 2001) ήταν Έλληνας πολιτικός, δικηγόρος και εκδότης της εφημερίδας «Κρητικό Φως». Διετέλεσε βουλευτής Ηρακλείου με το ΠΑΣΟΚ και Γενικός Γραμματέας στο Υπουργείο Εργασίας και στο Υπουργείο Κοινωνικών Ασφαλίσεων. 

## Η ζωή του
Γεννήθηκε το 1931 στα Ανώγεια Ρεθύμνου. Αποφοίτησε από τη Νομική Σχολή του Πανεπιστημίου Αθηνών. Κατά τη διάρκεια των σπουδών του είχε έντονη πολιτική δράση. Εργάστηκε ως δημοσιογράφος και το 1960 υπήρξε εκδότης της εφημερίδας «Κρητικό Φως».

Κατά τη διάρκεια της χούντας ήταν μέλος του ΠΑΚ Εσωτερικού και επέδειξε σημαντική αντιστασιακή δράση.

Το 1977 εκλέχθηκε βουλευτής Ηρακλείου με το ΠΑΣΟΚ. Επανεκλέχθηκε το 1989 (Ιούνιο και Νοέμβριο), το 1990 και το 1993. Από το 1982 μέχρι το 1985 διετέλεσε Γενικός Γραμματέας του Υπουργείου Κοινωνικών Ασφαλίσεων. Το 1986 διορίστηκε Γενικός Γραμματέας του Υπουργείου Εργασίας, θέση που κατείχε έως το 1989.

Πέθανε στο Πανεπιστημιακό Νοσοκομείο Ηρακλείου το Δεκέμβριο του 2001, από αναπνευστικό πρόβλημα υγείας που αντιμετώπιζε τα τελευταία χρόνια της ζωής του.

Ήταν παντρεμένος με τη δικηγόρο Αναστασία Ρενιέρη Σκουλά και είχε τέσσερις κόρες την Μαρία Σκουλά, την Άννα Σκουλά, την Σταματίνα Σκουλά και την Εμμανουέλα Σκουλά.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
Κατηγορία:Μέλη του Πανελλήνιου Απελευθερωτικού Κινήματος
Γιαν Γιουστ

Ο **Γιαν Γιουστ** (φλαμανδικά: **Jan Joest**, αναφέρεται επίσης και ως **Jan Joest van Kalkar** ή **Jan Joest van Calcar** (μεταξύ 1450 και 1460 – 1519), ήταν Ολλανδός ζωγράφος είτε από το Βέζελ είτε από το Κάλκαρ (και οι δύο πόλεις σήμερα ανήκουν στη βόρεια Ρηνανία - Βεστφαλία, Γερμανία) γνωστός για τους θρησκευτικού περιεχομένου πίνακές του.

## Βίος

Ο Γιουστ ήταν πρακτικά άγνωστος μέχρι το 1874, όταν ο Πρωτοσύγγελος Βολφφ και ο Δρ. Άιζεμαν κατάφεραν να τον ταυτοποιήσουν, βασιζόμενοι σε έγγραφα που ανακάλυψαν στο αρχείο του ναού.

Ελάχιστα είναι γνωστά για τον βίο του καλλιτέχνη. Φαίνεται πιθανότερο να γεννήθηκε στο Βίζερ (Wieser) και όχι στο Κάλκαρ. Πατέρας του ήταν ο Χάινριχ Γιουστ και μητέρα του η Καταρίνα Μπέχερτ (Katharina Baegert), αδελφή του ζωγράφου Ντίρικ Μπέχερτ, με τον οποίο και μαθήτευσε ο νεαρός Γιαν. Η σημαντικότερή του εργασία είναι οι σκηνές από τη ζωή του Ιησού, που δημιούργησε κατά την περίοδο 1505 με 1508 υπό μορφή πολυπτύχου στην Αγία Τράπεζα του ναού του Αγίου Νικολάου στο Κάλκαρ. Χρησιμοποιώντας έγγραφα που βρήκε στο Κάλκαρ, ο Βόλφφ ανακάλυψε ότι το 1518 ο Γιουστ βρισκόταν στην Κολωνία εργαζόμενος για την οικογένεια Χάκενεχ (Hackeneg), πριν αναχωρήσει για την Ιταλία, όπου επισκέφθηκε τη Γένοβα και τη Νάπολι.

Όταν επέστρεψε από την Ιταλία, ο Γιουστ εγκαταστάθηκε στο Χάαρλεμ. Κατά πάσα πιθανότητα είναι το ίδιο πρόσωπο που καταγράφεται ως "Jan Joesten van Hillegom" στη Συντεχνία του Αγίου Λουκά του Χάαρλεμ το 1502 και δημιούργησε τον πίνακα με τους Αγίους Βίλλιμπρορντ και Μπάβο για λογαριασμό της μονής Έχμοντ (Egmont). Η τελευταία έκδοση του έργου του Άντριεν φαν ντερ Βίλλινγκεν (Adriaen van der Willingen) σχετικά με τους ζωγράφους του Χάαρλεμ αναφέρει την ταφή ενός ζωγράφου με το όνομα "Jan Joosten" το 1519.

Δυο από τους μαθητές του Γιουστ ήταν ο Μπάρτελ Μπρούιν ο Πρεσβύτερος (Barthel Bruyn the Elder), κουνιάδος του και ο Γιόος φαν Κλέφε.

Ο Κάρελ φαν Μάντερ στο *Schilder-boeck* (βιβλίο των ζωγράφων) του τον αναφέρει ως "Ioan van Calcker", που ζούσε στη Βενετία και ήταν μαθητής του Τιτσιάνο γύρω στα 1536-37. Ο φαν Μάντερ επίσης ισχυρίζεται ότι ο Γιουστ ήταν αυτός που εικονογράφησε τα βιβλία ανατομίας του Βεσάλιου και απεβίωσε στη Νάπολι το 1546.

## Έργο
Ο Γιουστ συγκρίθηκε με τον Χέραρντ Ντάβιντ και τον Χανς Μέμλινγκ ως προς την τεχνοτροπία του, αλλά πιο σωστά μάλλον ανήκει στη σχολή του Γιαν φαν Σκόρελ. Ένα από τα χαρακτηριστικά της εργασίας του Γιουστ είναι η διαφάνεια των χρωματισμών του και η ευαίσθητη και εκλεπτυσμένη απόδοση των προσώπων στις μορφές του. Είκοσι από τις πτέρυγες του πολυπτύχου που υπάρχει στον ναό του Κάλκαρ είναι δημιουργημένες από αυτόν. Η εργασία της Αγίας Τράπεζας σε αυτό τον ναό είναι συλλογική τόσο από ζωγράφους όσο και από ξυλογράφους, έχει διαστάσεις 6 μέτρων σε ύψος επί 4 μέτρα σε πλάτος και χρειάστηκαν 20 χρόνια για να ολοκληρωθεί.. Άλλες εργασίες που αποδίδονται στον Γιουστ βρίσκονται στο Βέζελ και στο Ρέες της Γερμανίας και ο πίνακας "ο Θάνατος της Παρθένου" στο Μόναχο.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Ολλανδοί ζωγράφοι
Παγκόσμια Οργάνωση Προσκοπικής Κίνησης

Η **Παγκόσμια Οργάνωση Προσκοπικής Κίνησης (Π.Ο.Π.Κ.)** (αγγλικά: *World Organization of the Scout Movement*, WOSM, ) είναι ο μεγαλύτερος διεθνής οργανισμός Προσκοπισμού. Η Π.Ο.Π.Κ. έχει 170 μέλη. Αυτά τα μέλη είναι αναγνωρισμένοι εθνικοί προσκοπικοί οργανισμοί, οι οποίοι συνολικά αριθμούν πάνω από 50 εκατομμύρια συμμετέχοντες. Η Π.Ο.Π.Κ ιδρύθηκε το 1922 . Η διοικητική έδρα βρίσκεται στην Κουάλα Λουμπούρ της Μαλαισίας καθώς και το γραφείο του Γενικού Γραμματέα ενώ η νομική έδρα στη Γενεύη της Ελβετίας.

Η αποστολή της Προσκοπικής Κίνησης είναι «να συμβάλει στην εκπαίδευση των νέων, μέσα από ένα σύστημα αξιών που βασίζεται στην Προσκοπική Υπόσχεση και το Νόμο των Προσκόπων, για να βοηθήσει στην οικοδόμηση ενός καλύτερου κόσμου, όπου οι άνθρωποι θα αυτο-εκπληρώνονται ως άτομα και θα διαδραματίζουν εποικοδομητικό ρόλο στην κοινωνία». Η Π.Ο.Π.Κ οργανώνεται διοικητικά σε 6 Προσκοπικές Περιοχές. Η Παγκόσμια Οργάνωση Προσκοπικής Κίνησης διοικήται από το Παγκόσμιο Συνέδριο και την Παγκόσμια Επίτροπη. Η τελευταία εκλέγεται από το Παγκόσμιο Συνέδριο ανά τρία χρόνια.

Η Π.Ο.Π.Κ. είναι μια μη κυβερνητική οργάνωση με συμβουλευτικό καθεστώς στο Οικονομικό και Κοινωνικό Συμβούλιο του ΟΗΕ (ECOSOC).

## Παραπομπές


## Εξωτερικοί σύνδεσμοι

* World Scout Conference
* World Scout Committee
* World Scout Bureau
* Secretary General of the World Organisation of the Scout Movement
* World Scout Shops

Κατηγορία:Προσκοπισμός
Αντώνης Κούρτης

Ο **Αντώνης Κούρτης** (Λάρισα, Φεβρουάριος 1934 - Θεσσαλονίκη, 14 Μαρτίου 2026) ήταν Έλληνας δημοσιογράφος, ενώ διατέλεσε κυβερνητικός εκπρόσωπος στη δεύτερη κυβέρνηση του Ανδρέα Παπανδρέου.

## Βιογραφικό
Γεννήθηκε στη Λάρισα τον Φεβρουάριο του 1934, αλλά μεγάλωσε στη Θεσσαλονίκη. Αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ) και αρχικά άσκησε τη δικηγορία. Ξεκίνησε τη δημοσιογραφική του σταδιοδρομία το 1961 στις εφημερίδες «Ελεύθερος Λαός» και «Δράση», ενώ στη συνέχεια εργάστηκε στην εφημερίδα «Θεσσαλονίκη», της οποίας τη διεύθυνση ανέλαβε το 1966 και διατήρησε μέχρι το 1983. Την περίοδο της χούντας (1967-74) ήταν ανταποκριτής του Γαλλικού Πρακτορείου Ειδήσεων και της ελληνικής εκπομπής της Σουηδικής Ραδιοφωνίας.

Μετά την εκλογική νίκη του Ανδρέα Παπανδρέου και του ΠΑ.ΣΟ.Κ. το 1981, τοποθετήθηκε πρόεδρος της Διεθνούς Έκθεσης Θεσσαλονίκης (ΔΕΘ), θέση που διατήρησε μέχρι το 1985, οπότε ανέλαβε γενικός γραμματέας Τύπου και Πληροφοριών στη δεύτερη κυβέρνηση του Ανδρέα Παπανδρέου.

Τον Οκτώβριο του 1986 διορίστηκε κυβερνητικός εκπρόσωπος από τον Ανδρέα Παπανδρέου, θέση στην οποία έμεινε για πέντε μήνες, μέχρι τον Μάρτιο του 1987, οπότε αντικαταστάθηκε από τον Γιάννη Ρουμπάτη.

Από το 1995 έως το 1999 διατέλεσε για δεύτερη φορά πρόεδρος της ΔΕΘ. Επίσης, από το Μάιο του 1990 έως το Μάιο του 1996 εξελέγη πρόεδρος της Ένωσης Συντακτών Ημερησίων Εφημερίδων Μακεδονίας-Θράκης (ΕΣΗΕΜΘ), όπως και από τον Ιούλιο του 1996 έως το Μάιο του 1998.

Από το 2000 έως το 2007 ανέλαβε διευθυντής των εφημερίδων «Αγγελιοφόρος» και «Αγγελιοφόρος της Κυριακής».

Το 2012 τιμήθηκε για την προσφορά του στη δημοσιογραφία από από το  Μορφωτικό Ίδρυμα της Ένωσης Συντακτών Μακεδονίας – Θεσσαλονίκης.

Απεβίωσε στις 14 Μαρτίου 2026, σε ηλικία 92 ετών.

## Παραπομπές


Κατηγορία:Έλληνες δημοσιογράφοι του 20ού αιώνα
Damageplan

Οι **Damageplan** ήταν ένα groove metal συγκρότημα, το οποίο δημιουργήθηκε μετά την διάλυση των Pantera το 2003, από τα δύο αδέλφια και πρώην μέλη των Pantera, τους Ντάιμπαγκ Νταρέλ και Βίνι Πολ, μαζί με τους Πάτρικ Λάχμαν και Μπομπ Ζίλα. Το συγκρότημα κατάφερε να βγάλει μόνο έναν δίσκο το 2004 με την ονομασία "*New Found Power*", το οποίο ανέβηκε στην 38η θέση του αμερικάνικου καταλόγου επιτυχιών, με τον Νταρέλ να αναλαμβάνει την κιθάρα, τον Ζίλα το μπάσο, τον Πολ τα τύμπανα και τον Λάχμαν τα φωνητικά. Το συγκρότημα διαλύθηκε έναν χρόνο αργότερα, τον Δεκέμβριο του 2004, όταν ο Νταρέλ πυροβολήθηκε και σκοτώθηκε ακαριαία από τον νεαρό Γκειλ, ο οποίος εισέβαλε στο κλαμπ όπου έκαναν εμφανίσεις οι Damageplan.

## Βιογραφία
Οι Ντάρελ και Πολ σχημάτισαν το συγκρότημα μετά την διάλυση των Pantera, στις αρχές του 2003. Τα δύο αδέλφια ξεκίνησαν να δουλεύουν πάνω σε νέο υλικό στο στούντιο του Νταρέλ στο σπίτι του στο Ντάλας. Ο πρώην κιθαρίστας των Halford, Πάτρικ Λάχμαν, άκουσε τα ντέμο του συγκροτήματος και εξέφρασε το ενδιαφέρον να αναλάβει τα φωνητικά του νέου σχήματος, ενώ το μπάσο ανέλαβε ο Μπομπ Κακάχα, ο οποίος πήρε το παρωνύμιο Μπομπ Ζίλα.

Από τον Αύγουστο του 2003 μέχρι τον Ιανουάριο του 2004, ηχογράφησαν το άλμπουμ "*New Found Power*", το οποίο κυκλοφόρησε στις 10 Φεβρουαρίου του 2004 ανεβαίνοντας στο Top-40 του Billboard. Αν και περιείχε αρκετά στοιχεία από την μουσική των Pantera, ο δίσκος κινήθηκε σε πιο μελωδικές κατευθύνσεις με πολλά Nu Metal χαρακτηριστικά.

Το συγκρότημα διαλύθηκε όταν στις 8 Δεκεμβρίου 2004, στην εμφάνιση τους στην "Alrosa Villa" του Κολόμπους του Οχάιο, ο Νέιθαν Γκέιλ, θεατής της συναυλίας, πυροβόλησε τον Νταρέλ με μία 9&nbsp;mm Beretta 92FS, σκοτώνοντας τον ακαριαία. Τα αίτια της δολοφονικής επίθεσης δεν έγιναν ποτέ γνωστά, με υποθέσεις να αναφέρουν ότι ήταν αντίδραση για την διάλυση των Pantera ή ότι ο Άμποτ είχε κλέψει ένα τραγούδι που είχε συνθέσει ο Γκέιλ.

## Δισκογραφία
### Άλμπουμ
* *New Found Power* (2004)

### Σινγκλ
* *Save Me*"
* *Breathing New Life*
* *Explode*
* *Pride*

## Παραπομπές


## Πηγές
* Damageplan - Encyclopaedia Metallum: The Metal Archives
* Damageplan | Biography, Albums, & Streaming Radio | AllMusic
* Damageplan - Biography - Metal Storm

Κατηγορία:Αμερικανικά thrash metal συγκροτήματα
Κατηγορία:Μουσικά συγκροτήματα αδελφών
Κατηγορία:Heavy metal συγκροτήματα από το Τέξας
Παγκόσμια Οργάνωση Οδηγών και Κοριτσιών Προσκόπων

Η **Παγκόσμια Οργάνωση Οδηγών και Κοριτσιών Προσκόπων** (αγγλικά: *World Association of Girl Guides and Girl Scouts*, WAGGGS, ) είναι παγκόσμιος οργανισμός στήριξης των, γυναικείου προσανατολισμού, οργανώσεων Οδηγισμού και Προσκοπισμού σε 145 χώρες. Ιδρύθηκε το 1928 στο Πάραντ της Ουγγαρίας και έχει την έδρα της στο Λονδίνο της Αγγλίας. Είναι η αντίστοιχη της Παγκόσμιας Οργάνωσης Προσκοπικής Κίνησης (WOSM). Η WAGGGS είναι οργανωμένη σε πέντε περιφέρειες και λειτουργεί τέσσερα διεθνή κατευθυντήρια κέντρα. Κατέχει το καθεστώς του πλήρους μέλους στο Ευρωπαϊκό Φόρουμ Νεολαίας (YFJ), η οποία λειτουργεί στο πλαίσιο του Συμβουλίου της Ευρώπης και περιοχών της Ευρωπαϊκής Ένωσης και συνεργάζεται στενά με τους φορείς αυτούς.

Η WAGGGS αποτελείται από εθνικές οργανώσεις μέλη, που λειτουργούν ανεξάρτητα, αλλά συμφωνούν να τηρούν το σύνταγμα της WAGGGS. Οι εθνικές οργανώσεις μέλη χωρίζονται σε πέντε περιφέρειες. Οι οργανώσεις-μέλη με τη σειρά τους εκλέγουν το Παγκόσμιο Συμβούλιο (World Board), το οποίο αρχικά ονομαζόταν Παγκόσμια Επιτροπή (World Committee), η οποία διέπει τη WAGGGS.

Η WAGGGS είναι μια μη κυβερνητική οργάνωση με συμβουλευτικό καθεστώς στο Οικονομικό και Κοινωνικό Συμβούλιο του ΟΗΕ (ECOSOC).

## Παραπομπές


## Εξωτερικοί σύνδεσμοι

*Olave Baden-Powell Society
*WAGGGS Web Ring
*Differences in Fundamental Principles of WOSM and WAGGGS 
*World Guiding

Κατηγορία:Προσκοπισμός
Ρίο ντε λα Πλάτα

Ο **Ρίο ντε λα Πλάτα** (ισπανικά: *Río de la Plata*, κυριολεκτικά, «ποταμός του ασημιού», στα αγγλικά αναφέρεται και ως *River Plate*, Ρίβερ Πλέιτ) είναι ποταμοκόλπος ο οποίος σχηματίζεται μετά τη συμβολή των ποταμών Παρανά και Ουρουγουάη. Έχει μήκος 290 χιλιόμετρα και σχηματίζει μια χοανοειδή εσοχή στην ακτογραμμή της νοτιοανατολικής Νότιας Αμερικής. Το εξωτερικό όριο του Ρίο ντε λα Πλάτα ορίζεται από τη νοητή που ενώνει την Πούντα ντελ Έστε με το ακρωτήριο Σαν Αντόνιο, στην Αργεντινή. Στο εσωτερικό του άκρο έχει πλάτος περίπου 2 χιλιόμετρα και φαρδαίνει περίπου στα 220 κοντά στην είσοδο του κόλπου. Για όσους θεωρούν ότι ο Ρίο ντε λα Πλάτα είναι ποταμός, είναι ο φαρδύτερος στον κόσμο. Ο κόλπος αποτελεί τμήμα των συνόρων Αργεντινής και Ουρουγουάης και στις όχθες του είναι κτισμένες οι πρωτεύουσες και λιμάνια Μπουένος Άιρες και Μοντεβιδέο, δυτικά και βόρεια αντίστοιχα.

Οι Πορτογάλοι ήταν οι πρώτοι Ευρωπαίοι που εξερεύνησαν το Ρίο ντε λα Πλάτα το 1512-13. Το 1516 ο Ισπανός Χουάν Ντίας ντε Σόλις εξερεύνησε την περιοχή και το 1520 ο Μαγγελάνος, κατά τη διάρκεια του περίπλου της Γης. Ο Ιταλός εξερευνητής Σεμπαστιάνο Καμπότο μελέτησε λεπτομερώς την περιοχή το 1526-9 και έπλευσε ανάντη μέχρι το ύψος της Ασουνσιόν. Εκεί, κατά τη διάρκεια ανταλλαγών με τους Γουαρανί απέκτησε ασημένια κοσμήματα, με αποτέλεσμα να δώσει στον ποταμό το όνομα Ρίο ντε λα Πλάτα. Η πρώτη ευρωπαϊκή αποικία που ιδρύθηκε στην περιοχή ήταν το Μπουένος Άιρες, το 1536, από τον Πέδρο ντε Μεντόσα, αλλά σύντομα εγκαταλείφθηκε, για να επανιδρυθεί το 1580. 

Η περιοχή ήταν παραμελημένη από τους Ισπανούς, μέχρι που δημιούργησαν την αντιβασιλεία του Ρίο ντε λα Πλάτα το 1776. Οι Βρετανοί προσπάθησαν να εισβάλλουν στο Ρίο ντε λα Πλάτα το 1806-7, ως τμήμα των Ναπολεόντειων Πολέμων, καθώς η Ισπανία ήταν σύμμαχος της Γαλλίας. Μετά την ανεξαρτησία των κρατών της Νοτίου Αμερικής, ο Ρίο ντε λα Πλάτα ήταν θέατρο αρκετών πολέμων μεταξύ αυτών των κρατών. Η πρώτη ναυμαχία στον Β΄ Παγκόσμιο Πόλεμο, η Ναυμαχία του Ρίβερ Πλέιτ, δόθηκε στις 13 Δεκεμβρίου του 1939 κοντά στις ακτές της Ουρουγουάης.

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Κόλποι της Αμερικής
Κατηγορία:Κόλποι του Ατλαντικού Ωκεανού
κατηγορία:Ποταμοί της Αργεντινής
κατηγορία:Γεωγραφία της Ουρουγουάης
Κατηγορία:Ποτάμια σύνορα
Σιδηροδρομική γραμμή Κατάκολου - Ολυμπίας

Η **σιδηροδρομική γραμμή Κατάκολου - Αρχαίας Ολυμπίας** είναι μία μετρική τοπική σιδηροδρομική γραμμή τουριστικού ενδιαφέροντος που ενώνει το λιμάνι του Κατάκολου με τον Πύργο και με την Αρχαία Ολυμπία. Είναι η πρώτη περιφερειακή γραμμή της Ελλάδας, κατασκευασμένη το 1882.

## Ιστορία
Η αρχή έγινε στις 22 Σεπτεμβρίου 1878, όταν ο τότε δήμαρχος Πύργου, Πέτρος Αυγερινός, ζήτησε να κατασκευαστεί από τον μηχανικό Αλέξανδρο Στρέιτ η πρώτη σιδηροδρομική γραμμή εκτός Αττικής, με σκοπό τη σύνδεση του Πύργου με το λιμάνι του Κατάκολου, ώστε να αυξηθεί η εξαγωγή σταφίδας. Το 1881, με νόμο δίνεται η εργολαβία στον δήμο Πύργου η κατασκευή και η εκμετάλλευση του σιδηρόδρομου για 60 χρόνια. Οι εργασίες ξεκίνησαν τον Ιανουάριο του 1882 και ολοκληρώθηκαν τον Νοέμβριο του ίδιου έτους και τον Φεβρουάριο του 1883 η γραμμή εγκαινιάζεται επίσημα από τον βασιλιά Γεώργιο Α΄, ενώ παράλληλα, τον Ιούνιο του 1893, ιδρύεται η εταιρεία *[[Σιδηρόδορμος Πύργου-Κατάκολου]]* (ΣΠΚ).

Η γραμμή το 1896 υπέστη πλήγμα, λόγω της σταφιδικής κρίσης που ξέσπασε, μειώνοντας την εμπορική δραστηριότητα της γραμμής. Τέσσερα χρόνια αργότερα, ο ΣΠΚ εξαγοράστηκε από την "Εταιρεία Μεσημβρινών Σιδηροδρόμων Ελλάδος", η οποία σύντομα αναστέλλεται η λειτουργία της.

Η γραμμή μένει αμετάβλητη ως το 1951, όπου ο ΣΠΚ απορροφάται από τους ΣΠΑΠ και δρομολογούνται αμαξοστοιχίες από την Αρχαία Ολυμπία ως το Κατάκολο, μέσω συνδετήριας γραμμής των γραμμών των ΣΠΑΠ και του ΣΠΚ. Μάλιστα, το νέο δρομολόγιο τεράστια απήχηση στους κατοίκους της Ηλείας. Το 1975 καταργείται ο σταθμός Πύργου του ΣΠΚ και ξηλώνονται οι γραμμές, ενώ όλα τα δρομολόγια σταθμεύουν στο σταθμό των ΣΠΑΠ.

Τον Αύγουστο του 1998 η γραμμή καταργείται, αλλά επανέρχεται το 2004, ως τουριστική για την εξυπηρέτηση των τουριστών λόγω των Ολυμπιακών Αγώνων 2004.

## Αμαξοστοιχίες
Η γραμμή Κατάκολο-Πύργος δρομολογούνταν με τις παρακάτω αμαξοστοιχίες της κατασκευάστριας KRAUSS, οι οποίες φυλάσσονταν στα μηχανοστάσια του Κατάκολου και του Πύργου:

*Πύργος (1882)
*Ηλεία (1882)
*Ερμής (1882)
*Αλφειός (1922)
*Ολύμπια (1931)

## Υπηρεσίες
Σήμερα η γραμμή εξυπηρετείται από 3 ζεύγη δρομολογίων, με αυτοκινητάμαξες GTW (της μετρικής σειράς 4500)

## Μέλλον

* Το 2023 στο τμήμα Κατάκολο – Πύργος – Αλφειός – Ολυμπία πραγματοποιήθηκε απο τον ΟΣΕ και ιδιωτικό εργολάβο το έργο εγκατάστασης 11 νέων Αυτόματων Συστημάτων φύλαξης/εξασφάλισης Ισόπεδων Διαβάσεων (Α.Σ.Ι.Δ.), κατασκευής - διαμόρφωσης των αποβαθρών και επισκευής - συντήρησης της γραμμής.

## Παραπομπές


## Πηγές
* Γεωργία Δαββέτα - Ολυμπιάδα Κυρίτση, "Ιχνηλατώντας-αναζητώντας-σχεδιάζοντας: Σιδηροδρομική γραμμή Κατάκολο-Αρχαία Ολυμπία", *Σιδηροτροχιά*, 41-42 (Δεκέμβριος 2012), σ. 90-93.
* Άρης Χατζηγεωργίου, "Πού πας τρενάκι σε τέτοιους καιρούς...", στο αφιέρωμα "Η ιστορία του σιδηροδρόμου. Τα τρένα που φύγαν τα τρένα που έρχονται", *Ελευθεροτυπία* (3 Ιουλίου 1999), ένθετο, σελ. 2.

## Εξωτερικοί σύνδεσμοι
*Κατάκολο-Ολυμπία hellenictrain.gr

Κ
κ
Σιδηροδρομικός Σταθμός Κατακόλου

Ο **Σιδηροδρομικός Σταθμός Κατακόλου** είναι σιδηροδρομικός σταθμός στο Κατάκολο του νομού Ηλείας. Ο σταθμός άνοιξε το 1882 και εξυπηρετείται από τα τοπικά τρένα προς τον Πύργο και την Αρχαία Ολυμπία.

## Yπηρεσίες

Κατάκολο
Κατάκολο
Oreo

μικρογραφία|Μπισκότα Oreo
Τα **Oreo** είναι μια φίρμα μπισκότων, η οποία κυκλοφορεί σε περισσότερες από 100 χώρες σ' όλο τον κόσμο.

## Σύντομο ιστορικό σημείωμα
Τα μπισκότα αυτά παρασκευάστηκαν για πρώτη φορά στις 6 Μαρτίου 1912 σε ένα μικρό αρτοποιείο με την επωνυμία «Ναμπίσκο» στη Νέα Υόρκη των ΗΠΑ. Και τότε η μορφή τους ήταν σχεδόν ίδια με τη σημερινή, μόνο που το ανάγλυφο επάνω στα μπισκότα ήταν ένα στεφάνι μέσα στο οποίο ήταν χαραγμένο το όνομα **Oreo**.

## Προέλευση της ονομασίας Oreo
Δεν υπάρχει ομοφωνία σε αυτό το θέμα. Κάποιοι λένε πως προήλθε από τη γαλλική λέξη *or* (= χρυσός), επειδή εκείνη την εποχή τα μπισκότα τυλίγονταν σχεδόν πάντοτε σε χρυσόχαρτα. Μερικοί άλλοι λένε πως η ονομασία προήλθε από μεταφορά στα λατινικά της ελληνικής λέξης *ωραίο*, επειδή τα μπισκότα αυτά είναι νόστιμα και πολύ ευχάριστα στη γεύση, και κάποιοι άλλοι από την ελληνική λέξη *όρος* (βουνό) επειδή στην πρώτη παρτίδα που λανσαρίστηκε στην αγορά τα μπισκότα είχαν σχήμα το οποίο έμοιαζε με λόφο. Πάντως πιθανότερη εκδοχή είναι ότι αυτή την ονομασία μπορεί να την προφέρει πανεύκολα ο κόσμος, επειδή είναι μικρή και τα δύο «o» τα οποία βρίσκονται στα δύο άκρα αντιπροσωπεύουν το σχήμα των μπισκότων το οποίο είναι κυκλικό και η συλλαβή *re* η οποία βρίσκεται ανάμεσά τους είναι παρμένη απ' τη γαλλική λέξη *crème ([[κρέμα]])*.

Κατηγορία:Γλυκά
Κατηγορία:Αμερικανική κουζίνα
Ώρα στη Γεωργία (χώρα)

**Η ώρα Γεωργίας** (**GET**) — είναι η ζώνη ώρας που χρησιμοποιείται στην Γεωργία. Μετακινήθηκε από την ζώνη UTC+04:00 στην ζώνη UTC+03:00 στις 27 Ιουνίου 2004, και μετακινήθηκε ξανά στην ζώνη UTC+04:00 στις 27 Μαρτίου 2005.

## Βάση δεδομένων ζωνών ώρας ΙΑΝΑ
Η βάση δεδομένων ζωνών ώρας ΙΑΝΑ έχει μια ζώνη για την γεωργία στο αρχείο zone.tab, και λέγεται Ασία/Τμπιλίσι.

## Παραπομπές


## Εξωτερικοί σύνδεσμοι
* Ζ ώνη ώρας στο Τμπιλίσι

Κατηγορία:Γεωγραφία της Γεωργίας
Γεωργια
Ανδρομέδα Γ´

Η **Ανδρομέδα Γ´** (*Andromeda III*) είναι νάνος σφαιροειδής γαλαξίας ο οποίος απέχει περίπου 2,44 εκατομμύρια έτη φωτός από τη Γη και βρίσκεται στον αστερισμό της Ανδρομέδας. Ανήκει στην Τοπική ομάδα γαλαξιών και είναι δορυφόρος του Γαλαξία της Ανδρομέδας (M31). Την ανακάλυψε ο αστρονόμος Sidney van den Bergh παρατηρώντας φωτογραφίες που τραβήχθηκαν στα 1970-71.

## Παραπομπές


Κατηγορία:Νάνοι γαλαξίες
Κατηγορία:Σφαιροειδείς γαλαξίες
Κατηγορία:Ανδρομέδα (αστερισμός)
02121
Κατηγορία:Τοπική ομάδα γαλαξιών
Art Angels

Το "**Art Angels**" είναι το τέταρτο άλμπουμ της Claire Boucher με το ψευδώνυμο Grimes. Κυκλοφόρησε σε ψηφιακή μορφή στις 6 Νοεμβρίου του 2015 από την 4AD και οι εκδόσεις CD, βινυλίου και κασέτας ακολούθησαν στις 11 Δεκεμβρίου του ίδιου χρόνου. Αν και η Boucher είχε ηχογραφήσει υλικό για το άλμπουμ που θα ακολουθούσε το "Visions" από το 2013, το αποτέλεσμα δεν της άρεσε και ως επακόλουθο ηχογράφησε καινούρια τραγούδια μέσα στο 2014. Το κομμάτι "*REALiTi*", το οποίο συμπεριλαμβανόταν στις πρώτες ηχογραφήσεις για το άλμπουμ, κυκλοφόρησε σε μορφή demo στις αρχές του 2015. Οι διθυραμβικές κριτικές που έλαβε, ώθησαν την Boucher να επαναηχογραφήσει το κομμάτι.

Το "*Art Angels*" είναι πιο προσιτό από τα προηγούμενα πειραματικά άλμπουμ της Boucher. Στο άλμπουμ εμφανίζονται η Ταϊβανέζα ραπερ Aristophanes και η Janelle Monáe. Δύο singles, τα "*Flesh without Blood*" και "*SCREAM*", κυκλοφόρησαν για να προωθήσουν το άλμπουμ. Το βίντεο κλιπ, το οποίο συνδύαζε τα κομμάτια "*Flesh without Blood*" και "*Life in the Vivid Dream*", κυκλοφόρησε στις 26 Οκτωβρίου του 2015 και σκηνοθετήθηκε από την ίδια τη Boucher. Στην πρώτη εβδομάδα κυκλοφορίας πουλήθηκαν 11.000 αντίτυπα.

## Κομμάτια
* Όλα τα κομμάτια γράφτηκαν από την Claire Boucher

* Το "Butterfly" περιέχει ένα δείγμα από το "Penguin Dancer", το οποίο γράφτηκε από τους Masayoshi Takanaka και Shu Suzuki. 

## Συντελεστές
* Claire Boucher – φωνή, παραγωγή, μηχανικός, σχέδιο
* Janelle Monáe – φωνή (στο "Venus Fly")
* Pan Wei-Ju – φωνή (στο "SCREAM")
* Randy Merrill, Tom Coyne - mastering
* Mark "Spike" Stent - μίξινγκ
* Geoff Swan - βοηθός μίξινγκ

## Θέσεις στα τσάρτς
* Αυστραλία - 30
* Βέλγιο (Φλάνδρα) - 82
* Καναδάς - 16
* Ολλανδία - 84
* Ιρλανδία - 31
* Νέα Ζηλανδία - 28
* Ηνωμένο Βασίλειο - 31
* ΗΠΑ - 36
* *Billboard* Top Alternative Albums - 1
* *Billboard* Digital Albums - 9
* *Billboard* Independent Albums - 2

## Παραπομπές


Κατηγορία:Άλμπουμ του 2015
UTC−04:30

thumb|500x500px|UTC−04:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις
**UTC−04:30** είναι η ζώνη ώρας που αφαιρεί 4:30 ώρες από τον Συγχρονισμένο Παγκόσμιο Χρόνο. Χρησιμοποιήθηκε μόνο στη Βενεζουέλα, από τις 9 Δεκεμβρίου 2007ως την 1η Μαΐου 2016, οπότε επαναχρησιμοποιήθηκε η ζώνη ώρας UTC−04:00 μετά από απόφαση του προέδρου Νικολάς Μαδούρο.

## Παραπομπές


## Εξωτερικοί σύνδεσμοι

* Πόλεις στη ζώνη UTC-04:30

Κατηγορία:Μετατοπίσεις UTC
Ανδρομέδα Ε´

Η **Ανδρομέδα Ε´** (*Andromedia V*) είναι νάνος σφαιροειδής γαλαξίας ο οποίος απέχει περίπου 2,52 εκατομμύρια έτη φωτός και βρίσκεται στον αστερισμό Ανδρομέδα. Ανακαλύφθηκε από τον Armandroff et al. και τα σχετικά αποτελέσματα, που βασίζονταν στην ανάλυση ψηφιοποιημένου υλικού από το Αστεροσκοπείο του Πάλομαρ, δημοσιεύτηκαν το 1998.

Η μεταλλικότητα του γαλαξία αυτού είναι πάνω από το μέση αναλογία μεταλλικότητας προς φωτεινότητα των νάνων γαλαξιών στην Τοπική ομάδα γαλαξιών.

## Παραπομπές


Κατηγορία:Νάνοι γαλαξίες
Κατηγορία:Σφαιροειδείς γαλαξίες
Κατηγορία:Ανδρομέδα (αστερισμός)
Κατηγορία:Τοπική ομάδα γαλαξιών
Ανδρομέδα Α´

Η **Ανδρομέδα Α΄** (*Andromeda I*) είναι νάνος σφαιροειδής γαλαξίας τύπου dSph ο οποίος απέχει περίπου 2,4 εκατομμύρια έτη φωτός και βρίσκεται στον αστερισμό της Ανδρομέδας. Ανήκει στην Τοπική ομάδα γαλαξιών και είναι γαλαξίας-δορυφόρος του Γαλαξία της Ανδρομέδας (M31). Βρίσκεται περίπου 3,5 μοίρες νότια και λίγο πιο ανατολικά από τον Μ31. Με βάση όσα ήταν γνωστά μέχρι το 2005, η Ανδρομέδα Ι είναι ο κοντινότερος γνωστός συνοδός-γαλαξίας του Μ31 τύπου dSph διότι εκτιμάται πως απέχει ~40 kpc ή ~150.000 έτη φωτός.

Ανακαλύφθηκε από τον αστρονόμο Sidney van den Bergh το 1970 με χρήση του τηλεσκοπίου των 48 ιντσών στο Αστεροσκοπείο του Πάλομαρ. Περαιτέρω έρευνα διεξήχθη χάρη στο Διαστημικό τηλεσκόπιο Χαμπλ και έδειξε ότι οι αστέρες στον οριζόντιο κλάδο της είναι, όπως συμβαίνει και στους άλλους νάνους σφαιροειδείς γαλαξίες, κατά κύριο λόγο ερυθροί. Βάσει αυτού και από την αφθονία μπλε αστέρων στον οριζόντιο κλάδο, μαζί με 99 αστέρες RR Λύρας που ανακαλύφθηκαν το 2005, προκύπτει ότι υπήρξε παρατεταμένη περίοδος γενέσεως αστέρων. Η ηλικία εκτιμάται στα δισεκατομμύρια χρόνια. Το Χαμπλ εντόπισε επίσης ένα σφαιρωτό σμήνος στην Ανδρομέδα Ι, καθιστώντας την τον λιγότερο φωτεινό γνωστό γαλαξία όπου εντοπίστηκε τέτοιου είδους αστρικό σμήνος.

## Παραπομπές


## Εξωτερικοί σύνδεσμοι
* 

Κατηγορία:Τοπική ομάδα γαλαξιών
Κατηγορία:Νάνοι γαλαξίες
Κατηγορία:Σφαιροειδείς γαλαξίες
02666
Κατηγορία:Ανδρομέδα (αστερισμός)
Κατηγορία:Ιδιόμορφοι γαλαξίες
UTC−09:30

thumb|500x500px|UTC−09:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις
**UTC−09:30** είναι το αναγνωριστικό για την ζώνη ώρας −09:30. Χρησιμοποιείται στην Γαλλική Πολυνησία.

## Ως σταθερή ώρα (όλο τον χρόνο)

### Ωκεανία

** Νήσοι Μαρκέζας

Κατηγορία:Μετατοπίσεις UTC
Άντερς (κρατήρας)

Ο **Άντερς** είναι κρατήρας πρόσκρουσης ο οποίος βρίσκεται στο νότιο ημισφαίριο και στην αθέατη από τη Γη πλευρά της Σελήνης. Είναι στα νοτιοανατολικά του εξωτερικού χείλους του κρατήρα Απόλλων, ενώ στα νότια-νοτιοανατολικά του βρίσκεται ο κρατήρας Λίβιτ.

Ο δευτερεύων κρατήρας Άντερς G επικαλύπτει σε μικρό βαθμό το νοτιοανατολικό χείλος του κρατήρα. Σχηματισμός αποτελούμενος από δύο μικροσκοπικούς κρατήρες είναι προσκολλημένος στο νοτιοανατολικό χείλος, ενώ μια μικρή κοιλάδα σχίζει το βόρειο τείχος του. Ο εσωτερικός πυθμένας είναι εν γένει ομαλός, με εξαίρεση μικρό κρατήρα στο ανατολικό τείχος.

Ο Άντερς ονομάστηκε έτσι προς τιμήν του Αμερικανού αστροναύτη Ουίλιαμ Άντερς (William Anders), μέλους της αποστολής του Απόλλων 8 το 1968. Το Απόλλων 8 ήταν το πρώτο επανδρωμένο διαστημόπλοιο που μπήκε σε τροχιά γύρω από τη Σελήνη και κατά συνέπεια οι τρεις αστροναύτες του οι πρώτοι άνθρωποι που είδαν τον εν λόγω κρατήρα στην αθέατη από τη Γη πλευρά του φυσικού μας δορυφόρου. Δύο παρακείμενοι κρατήρες πήραν τα ονόματά τους από τους άλλους δύο αστροναύτες, τους Φρανκ Μπόρμαν (Frank Borman) και Τζιμ Λόβελ (Jim Lovell).

## Δευτερεύοντες κρατήρες

## Δείτε επίσης
* Μπόρμαν (κρατήρας)
* Λόβελ (κρατήρας)

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
UTC−10:30

**UTC−10:30** είναι μία μετατόπιση UTC, η οποία αποτελεί το αναγνωριστικό για την ζώνη ώρας UTC-10:30.

## Ιστορία
Η Χαβάη χρησιμοποιούσε επίσημη ώρα GMT-10:30 από το 1900 μέχρι το 1947, όταν τα ρολόγια άλλαξαν στην ζώνη GMT-10:00, η οποία αργότερα έγινε UTC-10:00.

Κατηγορία:Μετατοπίσεις UTC
UTC+04:51

**UTC+04:51** είναι μία μετατόπιση UTC, η οποία αποτελούσε το αναγνωριστικό για την ζώνη ώρας UTC+04:51. Χρησιμοποιόταν ως ζώνη ώρας της Βομβάης μέχρι το 1955 όταν καλύφθηκε το κενό 39 λεπτών από την Σταθερή Ώρα Ινδίας (UTC+05:30).

Κατηγορία:Μετατοπίσεις UTC
Mutant (άλμπουμ του Arca)

Το "**Mutant**" είναι το δεύτερο στούντιο άλμπουμ της παραγωγού της ηλεκτρονικής μουσικής, Alejandra Ghersi με το ψευδώνυμο Arca, γνωστή για τις συνεργασίες της με τη Björk, τον Kanye West και την FKA twigs. Κυκλοφόρησε στις 20 Νοεμβρίου του 2015 από τη Mute. Το εξώφυλλο σχεδιάστηκε από τον Jesse Kanda, ο οποίος σκηνοθέτησε και το βίντεο κλιπ για το κομμάτι "*Front Load*". Το βίντεο κλιπ προκάλεσε αντιδράσεις καθώς περιείχε κοντινές λήψεις των γεννητικών οργάνων της καλλιτέχνιδας. Βίντεο κλιπ κυκλοφόρησαν και για τα κομμάτια "*ΕΝ*" και "*Vanity*", σκηνοθετημένα και τα δύο από την ίδια, με το δεύτερο να έχει σκηνοθετηθεί σε συνεργασία με τον Daniel Sannwald.

## Κομμάτια

## Συντελεστές
* Songs by: Alejandra Ghersi
* Art by: Jesse Kanda

## Παραπομπές


Κατηγορία:Άλμπουμ του 2015
UTC+07:20

**UTC+07:20** είναι το αναγνωριστικό για την ζώνη ώρας UTC+07:20.

## Χρήση
Η UTC+07:20 χρησιμοποιήθηκε ως θερινή ώρα στην Σιγκαπούρη ανάμεσα στο 1933 και το 1941.

Στα μεσάνυχτα, την 1 Ιανουαρίου 1933, 
 η ζώνη ώρας άλλαξε από την UTC+07:00 στην UTC+07:20.
Αυτή η ζώνη ώρας χρησιμοποιήθηκε μέχρι τα μεσάνυχτα την 1 Σεπτεμβρίου 1941 όταν άρχισε να χρησιμοποιείται η ζώνη ώρας UTC+07:30.

## Παραπομπές


Κατηγορία:Μετατοπίσεις UTC
Σπυρίδων Παυλίδης

Ο **Σπυρίδων Παυλίδης** (Κωνσταντινούπολη, 23 Απριλίου 1818 - Αθήνα, 16 Δεκεμβρίου 1890) ήταν Έλληνας τυπογράφος και ο πρώτος σοκολατοβιομήχανος της Ελλάδας.

## Βιογραφία
Γεννήθηκε στην Κωνσταντινούπολη. Σε πολύ μικρή ηλικία, εγκαταστάθηκε με την οικογένειά του στην Αθήνα όπου γύρω στο 1835 άνοιξε ένα τυπογραφείο.

Το 1841 νοίκιασε ένα χώρο στη συμβολή των οδών Αιόλου και Βύσσης στο κέντρο της Αθήνας και σ' αυτόν άνοιξε ένα μικρό ζαχαροπλαστείο το οποίο ονομάστηκε Γλυκισματοποιείον Παυλίδου και παρήγε τα γλυκίσματα της εποχής δηλαδή μπακλαβά, λουκούμια και κουφέτα. Εκείνη την εποχή η σοκολάτα ήταν ακόμα άγνωστη στους Έλληνες.

Γύρω στα τέλη Μαΐου του 1843, ο Παυλίδης βλέποντας πως δεν ήταν πλέον πρόθυμος να μοιράζει το χρόνο του μεταξύ μελάνης και γλυκισμάτων, έκλεισε το τυπογραφείο του και ξεκίνησε τα ταξίδια του στην υπόλοιπη Ευρώπη με σκοπό να πάρει εμπειρίες και να πλουτίσει τις γνώσεις του. Στα ταξίδια του αυτά επισκέφθηκε πολλές πόλεις της Ευρώπης μεταξύ των οποίων ήταν το Παρίσι, η Βιέννη, η Γενεύη, το Άμστερνταμ, οι Βρυξέλλες, η Μαδρίτη, η Νάπολη και η Ρώμη. Στις επισκέψεις του αυτές στις διάφορες ευρωπαϊκές πόλεις ήρθε σ' επαφή με τον κόσμο της σοκολάτας και, μόλις επέστρεψε στην Ελλάδα, έκανε πράξη εκείνα τα οποία είχε μάθει.

Έτσι το 1852 παρασκεύασε στο εργαστήριο του Γλυκισματοποιείου του την 1η ελληνική σοκολάτα ως ρόφημα. Γύρω στα Χριστούγεννα του 1860 ταξίδεψε για 2η φορά στο Παρίσι απ' όπου έφερε ένα χειροκίνητο μηχάνημα παρασκευής σοκολάτας και λίγες μέρες μετά την Πρωτοχρονιά του 1861 παρασκεύασε την 1η σοκολάτα υγείας Παυλίδου. Το 1873 ο Παυλίδης διαπίστωσε πως οι δραστηριότητες της σοκολατοβιομηχανίας του ολοένα αυξάνονταν και ο σχετικά μικρός χώρος του Γλυκισματοποιείου του δεν μπορούσε να τις χωρέσει. Έτσι, το φθινόπωρο του έτους αυτού αγόρασε ένα οικόπεδο στην οδό Πειραιώς 135 στα Κάτω Πετράλωνα όπου ξεκίνησε η κατασκευή ενός νέου κτιρίου και μόλις αυτή ολοκληρώθηκε, την 1 Μαΐου του 1876, η σοκολατοβιομηχανία μεταφέρθηκε και στεγάστηκε σ' αυτό.

Ο Σπυρίδων Παυλίδης βγήκε στη σύνταξη την 1 Σεπτεμβρίου του 1878 και τα ηνία των 2 επιχειρήσεών του ανέλαβε ο γιος του Δημήτρης. Στις 16 Δεκεμβρίου του 1890 ο Σπυρίδων Παυλίδης πέθανε σε ηλικία 72 ετών.

Παυλίδης Σπυρίδων 
Παυλίδης Σπυρίδων